wickkiey/tamil-wikipedia-chunked huggingface dataset:
# அயன் மேன் (2008 திரைப்படம்)

**அயன் மேன்** என்பது 2008 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் அயன் மேன் என்ற கதாபாத்திரத்தை மையமாகக் கொண்டு ஜான் பெவ்ரோ என்பவர் இயக்கியுள்ளார்.  
ராபர்ட் டவுனி ஜூனியர் என்பவர் அயன் மேன் என்ற கதாபாத்திரத்தில் நடிக்க இவருடன் இணைந்து ஜெப் பிரிட்ஜஸ், ஷான் டௌப், டெரன்ஸ் ஹோவர்ட் மற்றும் கிவ்வினெத் பேல்ட்ரோ போன்ற பலர் நடித்துள்ளார்கள். இப் படத்தை மார்வெல் ஸ்டுடியோஸ் என்ற நிறுவனம் தயாரிக்க பாரமவுண்ட் பிக்சர்ஸ் என்ற நிறுவனம் மூலம் 14 ஏப்ரல் 2008 ஆம் ஆண்டு உலகம் முழுவதும் வெளியானது. இது மார்வல் திரைப் பிரபஞ்சத்தின் முதலாம் கட்டத்தில் முதல் படம் ஆகும். இந்த திரைப்படம் 140 மில்லியன் அமெரிக்க டாலர் செலவில் உருவாக்கப்பட்டு 585 மில்லியன் டாலர்களை வசூலித்தது. மற்றும் 2008 ஆம் ஆண்டில் எட்டாவது மிக அதிக வசூல் செய்த படமாகும்.  
2008 ஆம் ஆண்டின் சிறந்த பத்து படங்களில் ஒன்றாக அமெரிக்க திரைப்பட நிறுவனத்தால் தேர்ந்தெடுக்கப்பட்டது மற்றும் 81ஆவது அகாதமி விருதுகள் விழாவில் சிறந்த இசை இயக்கம் மற்றும் சிறந்த திரை வண்ணத்திற்காக பரிந்துரை செய்யப்பட்டது. இதன் தொடர்ச்சியாக அயன் மேன் 2 (2010) மற்றும் அயன் மேன் 3 (2013) போன்ற திரைப்படங்கள் வெளியானது.
# அயன் மேன் (2008 திரைப்படம்)

## கதைச்சுருக்கம்

டோனி ஸ்டார்க் என்பவர் தொழிற்துறைச் சார்ந்த மகிழ்ச்சியான இளைஞராகவும் மற்றும் நுண்ணறிவுமிக்கப் பொறியாளராகவும் இருந்தார். அவர் கடத்தப்பட்டு கடத்தல்காரர்களால் அதிகமான பேரழிவு ஆயுதங்களை உருவாக்குமாறு வற்புறுத்தப்பட்ட போது கடுமையான இதயக் காயத்தால் அவதிப்பட்டார். தனது வாழ்க்கையைப் பாதுகாத்துக் கொள்ளவும் சிறைபட்ட நிலையிலிருந்து தப்பித்துக் கொள்ளவும் திறனுள்ள பாதுகாப்புக் கவச அங்கியை உருவாக்கினார்.  
பின்னர் அவர் அயன் மேன் என்ற பாத்திரத்தின் மூலம் உலகத்தைக் காக்க இந்த அங்கியைப் பயன்படுத்திக் கொண்டார். டோனி தனது ஸ்டார்க் இண்டஸ்ட்ரீஸ் என்ற பன்னாட்டு நிறுவனமான மூலமாக, இராணுவ ஆயுதங்கள் மற்றும் தனது சொந்த உலோக அங்கியைத் தொழில்நுட்பக் கருவிகளுடன் உருவாக்கி குற்றத்திற்கு எதிராக செயல்பட வைத்தார். பொது உடைமைத் தத்துதுவத்திற்கு எதிரான சண்டை யிட்டு அதில் எப்படி வெற்றி கண்டார் என்பது தான் கதை.
# அயன் மேன் (2008 திரைப்படம்)

## நடிகர்கள்

- ராபர்ட் டவுனி ஜூனியர் - டோனி இஸ்டார்க் / அயன் மேன்
- ஒரு பிரபல தொழிலதிபர், கண்டுபிடிப்பு மேதாவி மற்றும் முழுமையானஒரு காதல் மன்னன். இவர்ஸ்டார்க் நிறுவனத்தின் தலைமை நிர்வாக அதிகாரியாகவும், யு.எஸ். இராணுவத்திற்கான தலைமை ஆயுத உற்பத்தியாளராகவும் உள்ளார்.
- டெரன்ஸ் ஹோவர்ட் - ஜேம்ஸ் "ரோடி" ரோட்ஸ்
- டோனி ஸ்டார்க்கின் சிறந்த நண்பன், ஆயுத மேம்பாட்டில் ஸ்டார்க் நிறுவனம் மற்றும் அமெரிக்க விமானப்படைக்கு இடையிலான தகவல் தொடர்பு செய்பவர்.
- ஜெப் பிரிட்ஜஸ் - ஒபாடியா ஸ்டேன் / ஐயன் மோன்கர்
- ஸ்டார்க்குடன் வணிகரீதியான வழிகாட்டி மற்றும் நண்பர், ஸ்டார்க் நிறுவனம் வெற்றிபெற உறுதுணையாக இருந்துள்ளார். இறுதியில் ஸ்டார்க்கை எதிர்த்துப் போராடுவதற்கு ஒரு மாபெரும் இருப்பு கவசத்தை உருவாக்கி ஸ்டார்க்கை எதிர்க்கிறார்.
- ஷான் டௌப் - ஹோ யின்சன்
- ஸ்டார்க்கின் சக கைதி, ஸ்டார்க்கின் மார்பில் ஒரு மின்காந்தத்தை ஒட்டுகிறார், ஸ்டார்க்கின் முதல் அயர்ன் மேன்கவசத்தை உருவாக்க உதவுகிறார்.
- கிவ்வினெத் பேல்ட்ரோ - பேப்பர் போட்சு
- ஸ்டார்க்கின் தனிப்பட்ட உதவியாளர் மற்றும் அவர் மீது காதல் ஆர்வம் கொண்டவர்.
- பரன் தாஹிர் - ராசா (ரிங்ஸ் குழுவின் தலைவர்)
- கிளார்க் கிரெக் - பில் கோல்சன்
- சாமுவேல் எல். ஜாக்சன் - நிக் ப்யூரி (கௌரவத் தோற்றம்)
- ஜான் பெவ்ரோ - கப்பி கோகன்
# அயன் மேன் (2008 திரைப்படம்)

## தொடர்ச்சியான தொடர்கள்

### *அயன் மேன் 2*

இந்த திரைப்படம் ஏப்ரல் 26, 2010 இல் வெளியானது. கேவின் பிகே என்பவர் தயாரிக்கும் இந்த திரைப்படதை ஜான் பெவ்ரோ என்பவர் இயக்கத்தில் ராபர்ட் டவுனி ஜூனியர், கிவ்வினெத் பேல்ட்ரோ, டான் செடில், ஸ்கார்லெட் ஜோஹான்சன், சாம் ராக்வெல், மிக்கி ரூர்கி
மற்றும் சாமுவேல் எல். ஜாக்சன் போன்ற பலர் நடித்துள்ளார்கள்.
# அயன் மேன் (2008 திரைப்படம்)

## தொடர்ச்சியான தொடர்கள்

### *அயன் மேன் 3*

அயர்ன் மேன் 3 ஏப்ரல் 14, 2013 இல் வெளியானது. கேவின் பிகே என்பவர் தயாரிக்கும் இந்த திரைப்படத்தில் ராபர்ட் டவுனி ஜூனியர், கிவ்வினெத் பேல்ட்ரோ, டான் செடில், கய் பியர்ஸ், ரெபேக்கா ஹால், ஸ்டெபானி சோஸ்டாக், ஜேம்ஸ் பேட்ஜ் டேல், ஜான் பெவ்ரோ மற்றும் பென் கிங்ஸ்லி போன்ற பலர் நடித்துள்ளார்கள்.
# அயன் மேன் (2008 திரைப்படம்)

## வெளியீடு

அயர்ன் மேன் ஏப்ரல் 14, 2008 அன்று சிட்னியில் உள்ள ஜார்ஜ் ஸ்ட்ரீட்டில் உள்ள கிரேட்டர் யூனியன் திரையரங்கில் திரையிடப்பட்டது. இப்படம் சர்வதேச சந்தைகளில் ஏப்ரல் 30 அன்று வெளியிடத் தொடங்கியது மற்றும் மே 2, 2008 இல் அமெரிக்காவில் வெளியிடப்பட்டது. அயர்ன் மேன் மார்வல் திரைப் பிரபஞ்சத்தின் இன் முதலாம் கட்டத்தில் வெளியான முதல் படம் ஆகும். மார்வெல் ஸ்டுடியோவின் 10 ஆண்டு நிறைவு விழாவான ஐமாக்ஸ் விழாவின் ஒரு பகுதியாகம், ஆகஸ்ட் 30, 2018 அன்று முதல் முறையாக ஐமாக்ஸில் படம் வடிவமைக்கப்பட்டு திரையிடப்பட்டது.
# கருங்குழி லட்சுமி நாராயணப்பெருமாள் திருக்கோயில்

**கருங்குழி லட்சுமி நாராயணப்பெருமாள் திருக்கோயில்** கடலூர் மாவட்டம், வடலூர் அருகே உள்ள கருங்குழியில் அமைந்துள்ள பழைமையான திருக்கோயில்.
ராமானுஜரால் வழிபடப்பெற்ற திருக்கோயில், வடலூர் வள்ளலார் ராமலிங்க அடிகள் திருவருட்பாவில் பாடிய திருத்தலம், விஜயநகர் மாமன்னர் அச்சுதப்ப நாயக்கரால் திருப்பணி செய்யப்பட்ட திருக்கோயில், மங்களாசாசனம் செய்யப்பட்ட (பாடப்பெற்ற) சிதம்பரம் ஸ்ரீ கோவிந்தராஜ பெருமான் திருக்கோயில் தாக்கப்பட்ட சமயம் அத்திருக்கோயில் உற்சவமூர்த்தி பாதுகாக்கப்பட்ட திருக்கோயில் எனப் பல விதங்களில் புகழ்பெற்ற திருக்கோயில்.
# கருங்குழி லட்சுமி நாராயணப்பெருமாள் திருக்கோயில்

## ராமானுஜர் தரிசனம் செய்தமை

ஒரு காலகட்டத்தில் சிதம்பரம் கோவிந்தராஜ பெருமாள் திருக்கோயில் இடிக்கப்பட்ட சமயம் உற்சவமூர்த்தியைப் பாதுகாக்க முயன்ற திருமால் அடியார்கள் கருங்குழி திருக்கோயிலுக்கு கொணர்ந்து பாதுகாத்து வந்தனர். பின்னர் இதனை அறிந்த ராமானுஜர் இப்பெருமாளைப் பெற்றுக்கொண்டு கள்ளக்குறிச்சி வழியே திருப்பதி அடைந்து அங்கு பிரதிஷ்டை செய்தார்.
# கருங்குழி லட்சுமி நாராயணப்பெருமாள் திருக்கோயில்

## வள்ளலார்

இத்தல பெருமாளிடம் பக்தி கொண்டவர் வள்ளலார். இதனாலேயே வடலூர் தைப்பூச திருவிழாவில் திருஅறை ஜோதி தரிசனத்திற்குச் செல்லும் போது இத்திருக்கோயில் தீபாராதனை கண்டபின்னரே சித்திவிளாக திருமாளிகைக்குச் செல்கிறார்.
பாலு ரெட்டியார் எனும் செல்வந்தர் வயிற்றுவலியால் அவதிப்பட்ட சமயம் அவருக்கு திருநீறு வழங்கி வயிற்று வலியைப் போக்கியதற்காக வள்ளலாருக்கு அளித்த நிலத்தை வள்ளலார் இத்திருத்தலத்திற்கே அளித்தார்.
# கருங்குழி லட்சுமி நாராயணப்பெருமாள் திருக்கோயில்

## கல்யாண சீனிவாசன்

இத்திருத்தலத்தில் உள்ள ஸ்ரீனிவாசன், பாண்டவர்கள் வனவாச சமயம் நடந்து நடந்து புண்ணான திருப்பாதங்கள் கொண்ட கண்ணபிரானாக உள்ளார். இவர் கல்யாண சீனிவாசனாக திருமணத் தடை அகற்றுபவராகவும் உள்ளார்.
# கருங்குழி லட்சுமி நாராயணப்பெருமாள் திருக்கோயில்

## புனர்நிர்மாணம்

அச்சுதப்ப நாயக்கர் காலத்தில் ராஜகோபுரம் அமைக்க அஸ்திவாரம் எழுப்பப்பட்டு திருப்பணிகள் தொடராது நின்றுவிட்டன. சிதிலமடைந்த இத்திருக்கோயில் திருப்பணிகள் பக்தர்களால் செய்ய ஆரம்பிக்கப்பட்டது. இத்திருக்கோயிலுக்கு சொந்தமான சொத்துகள் ஏராளம் இருந்தும் அவை மற்றவர்கள் வசம் அகப்பட்டு விட்டதால் பக்தர்கள் மூலமாகவே தினசரி வழிபாடுகள் நடைபெறும் திருக்கோயில்.
# திருநாகை சவுந்தரராஜப்பெருமாள் கோயில்

**திருநாகை சௌந்தர்யராஜன் திருக்கோயில்** என்பது தமிழ்நாடு மாநிலத்தின் நாகப்பட்டினம் மாவட்டத்தில் அமைந்துள்ள 108 வைணவத் திருத்தலங்களில் 19-ஆவது திவ்யதேசம் ஆகும்.
# திருநாகை சவுந்தரராஜப்பெருமாள் கோயில்

## தலவரலாறு

நான்கு யுகங்களிலும் வழிபடப்படும் தலம்.
ஆதிசேஷன் தவம் புரிந்து பெருமாளின் சயனமாக ஏற்றுக்கொள்ளப்பட்ட திருத்தலம். ஆதிசேஷன் வழிபட்ட காரணத்தாலேயே இவ்வூர் நாகன்பட்டினம் என்றாகி, பின்னர் நாகப்பட்டினம் என மாறியது.
திரேதாயுகத்தில் பூமாதேவி தவமிருந்த திருத்தலம், துவாபரயுகத்தில் மார்க்கண்டேயர் தவமிருந்த திருத்தலம்.
# திருநாகை சவுந்தரராஜப்பெருமாள் கோயில்

## அமைப்பு

ராஜ கோபுரத்தைக் கடந்து உள்ளே செல்லும்போது பலி படமும், கொடி மரமும் உள்ளன. அடுத்து கருடாழ்வார் சன்னதி உள்ளது. கோயிலின் வலது புறம் கோயில் குளம் உள்ளது. கருவறையில் மூலவர் சௌந்தரராஜபெருமாள் நின்ற நிலையில் உள்ளார். மூலவர் சன்னதிக்கு முன்பாக முன்பாக உள்ள மண்டபத்தின் வாயிலில் இரு புறமும் துவார பாலகர்கள் உள்ளனர். அம்மண்டபத்தில் சௌந்தரராஜபெருமாள் கிடந்த திருக்கோலத்தில் உள்ளார். அடுத்து சேனை முதல்வர் சன்னதியும், ஆழ்வார் ஆச்சார்யன் சன்னதியும் உள்ளன. கருவறையைச் சுற்றியுள்ள உள் திருச்சுற்றில் ஓவியங்கள் வரையப்பட்டுள்ளன. திருச்சுற்றில் வைகுண்டநாதர் சன்னதி, சௌந்தரவள்ளித் தாயார் சன்னதி, சீனிவாசப்பெருமாள் சன்னதி, ஆண்டாள் சன்னதி, ராமர் சன்னதி, வீர ஆஞ்சநேயர் சன்னதி ஆகிய சன்னதிகள் உள்ளன. ஆண்டாள் சன்னதிக்கு முன்பாக கொடி மரம் உள்ளது.
# திருநாகை சவுந்தரராஜப்பெருமாள் கோயில்

## பிரம்மாண்ட புராணம்

இத்திருத்தலம் குறித்த தகவல்கள் பிரம்மாண்ட புராணத்தின் உத்திர காண்டத்தில் 10 அத்தியாயங்களில் சௌந்திர ஆரண்ய மகிமை என்ற பெயரில் உள்ளன.
# திருநாகை சவுந்தரராஜப்பெருமாள் கோயில்

## பேருந்து வசதி

இத்திருக்கோயில் அருகாக, மயிலாடுதுறையிலிருந்து நாகப்பட்டினம் செல்லும் பேருந்துகள் செல்கின்றன. சென்னையில் இருந்து வருகிறவர்கள் நாகப்பட்டினம் புதிய பேருந்து நிலையத்தில் இருந்து இறங்கி, வேளாங்கண்ணி அல்லது திருவாரூர் மார்க்கத்தில் செல்லும் நகரப்பேருந்தில் பயணம் செய்து வந்தால் 2 கி.மீ தொலைவிலுள்ள பெருமாள் கோவில் பேருந்து நிறுத்தத்தில் இறங்கினால் எதிர்ப்படுவது நம்பெருமாள் கோவில் ஆகும். கோயம்புத்தூர் மதுரை திருச்சி தஞ்சாவூர் மார்க்கத்தில் வருபவர்கள் பேருந்து பழைய பேருந்து நிலையம் வழியாக வந்தால் பழைய பேருந்து நிலையத்தின் முந்தைய நிறுத்தமான பெருமாள் கோவில் பேருந்து நிறுத்தத்தில் இறங்கலாம். பேருந்து புதிய பேருந்து நிலையத்திற்குச் சென்றால் கோட்டை வாசப்படி என்கிற பேருந்து நிறுத்தத்தில் இறங்கி அங்கிருந்து மிக அருகில் உள்ள கோயிலை 10 நிமிட நடை பயணத்தில் வந்தடையலாம்.
# நீள் தீவு

**நீள் தீவு** அல்லது **லாங் தீவு** (*Long Island*) ஐக்கிய அமெரிக்காவின் கிழக்கு மாநிலமான நியூயார்க் மாநிலத்திலுள்ள ஓர் தீவு ஆகும். நியூயார்க் துறைமுகத்திலிருந்து அத்திலாந்திக்குப் பெருங்கடலில் வடகிழக்காக நீண்டுள்ள இத்தீவில் நான்கு கவுன்ட்டிகள் அமைந்துள்ளன; இவை நியூயார்க் நகரத்தின் இரண்டு கவுன்ட்டிகளான கிங்சு,குயின்சும் (நியூ யார்க் நகரத்தின் மாவட்டங்களான புரூக்ளினும் குயின்சும்), பெரும்பாலும் புறநகர் பகுதிகளான நாசோ, சஃபோக் கவுன்ட்டிகளும் ஆகும். இந்த நான்கு கவுன்ட்டிகளுமே *நியூயார்க் பெருநகரப் பகுதி*யின் அங்கங்களாகும். பொதுவாக "லாங் ஐலாண்டு" என்று குறிப்பிடும்போது நாசோ, சஃபோக் கவுன்ட்டிகள் மட்டுமே கருத்தில் கொள்ளப்படுகின்றன. நீள் தீவின் வடக்கே *நீள்தீவு கடற்குடா* (லாங் ஐலாண்ட் சௌண்ட்) உள்ளது. இது கனெடிகட், றோட் தீவு மாநிலங்களிலிருந்து நீள்தீவை பிரிக்கிறது.
# திருயிந்தளூர் பரிமள ரங்கநாதர் கோயில்

**திருஇந்தளூர் பரிமள ரங்கநாதர் திருக்கோயில்** ஆழ்வார்களால் பாடப்பெற்ற 108 வைணவத் திருத்தலங்களுள் 26வது திருத்தலம். இத்திருத்தலம் பஞ்சரங்க தலங்களில் ஒன்று. ஏகாதசி விரதம் சிறப்பு பெறக்காரணமாக அமைந்த திருத்தலம். எமனும், அம்பரீசனும் பெருமாளின் திருவடி வழிபாடு செய்கின்றனர். இக்கோயில் மயிலாடுதுறை மாவட்டம், மயிலாடுதுறை ஊராட்சி ஒன்றியத்தில் திருஇந்தளூர் எனும் சிற்றூரில் உள்ளது. இந்த ஊர் மயிலாடுதுறையில் இருந்து இரண்டு கி.மீ. தொலைவில் அமைந்துள்ளது.
# திருயிந்தளூர் பரிமள ரங்கநாதர் கோயில்

## கோயில் அமைப்பு

பரிமள ரங்கநாதர் கோயிலின் முன்புறத்தில் ஐந்து நிலை இராச கோபுரம் அமைந்துள்ளது. இந்த இராச கோபுரமானது 250 அடி நீளமும், 230 அடி அகலமும் கொண்டதாக உள்ளது. கோயிலின் வாயிலருகே சந்திர தீர்த்தம் உள்ளது. இங்கு சந்திரன் நீராடி சாப விமோச்சனம் பெற்றதாக தொன்மம் உள்ளது. கருவறையில் வீர சயன கோலத்தில் கிழக்கு பார்த்துப் பெருமாள் உள்ளார். பெருமாளின் முகத்தை சந்திரனும், திருவடிகளை சூரியனும், நாபிக் கமலத்தை பிரம்ம தேவரும் பூசிக்கின்றனர். தலையின் அருகே காவிரித் தாயாரும், காலருகே கங்கையும் வணங்கியபடி உள்ளனர். எமதருமனும், அம்பரீசனும் பெருமாளின் திருவடிகளை பூசித்தபடி உள்ளனர். பெருமாளின் திருமேனியானது 12 அடி நீளமும் 6 அடி அகலமும் கொண்டதாக பச்சைக் கல்லால் வடிக்கப்பட்டுள்ளது. பெருமாளின் சிலையில் பட்டு பீதாம்பரத்தின் மடிப்புகள், கை விரல் நகங்கள் என நுணுக்கமாக வடிக்கப்பட்டுள்ளது.
# திருயிந்தளூர் பரிமள ரங்கநாதர் கோயில்

## விழாக்கள்

சித்திரைத் திருநாளன்று பெருமாள் புறப்பாடு, ஆடி மாதத்தில் 10 நாட்கள் ஆண்டாள் ஆடிப்பூர உற்சவம், ஆவணி மாதத்தில் ஐந்து நாள் கண்ணன் புறப்பாடு, புரட்டாசி மாதத்தில் தாயாருக்கு நவராத்திரி உற்சவம், ஐப்பசியில் 10 நாள் துலா பிரம்மோற்சவம், மார்கழியில் 21 வைகுண்ட ஏகாதசி உற்சவும், தை முதல் நாளில் பொங்கல் உற்சவம், பங்குனியில் 10 நாள் தேர்த் திருவிழா போன்ற விழாக்கள் கோயிலில் ஆண்டு முழுவதும் கொண்டாடப்படுகின்றன.
# திருயிந்தளூர் பரிமள ரங்கநாதர் கோயில்

## மேலும் பார்க்க

- பஞ்சரங்க தலங்கள்
# வீரேந்திரநாத் சட்டோபாத்யாயா

**வீரேந்திரநாத் சட்டோபாத்யாயா** (ஆங்கிலம்:Virendranath Chattopadhyay, , 1880-1937) வங்காளத்தைச் சேர்ந்தவர்; பொதுவுடைமையாளர்; இந்தியாவில் ஆயுதப் புரட்சியை உருவாக்கி அதன் மூலமாக இந்திய விடுதலையைப் பெற விரும்பியவர். சாட்டோ என்று செல்லமாக இவரை அழைத்தனர். கவிக்குயில் சரோஜினி நாயுடு என்பாரின் தம்பி ஆவார்.
# வீரேந்திரநாத் சட்டோபாத்யாயா

## பிறப்பும் படிப்பும்

ஐதராபாத்தில் ஒரு வங்காளிக் குடும்பத்தில் பிறந்தார். வீரேந்திரநாத்தின் தந்தையார் (அகோரநாத் சட்டோபத்யாயா) ஐதராபாத் நிசாமின் கல்லூரியின் முதல்வராகப் பணி புரிந்த காரணத்தால் குடும்பம் ஐதராபாத்தில் வசித்தது.சென்னைப் பல்கலைக் கழகத்தில் மெட்ரிக்குலேசன் படிப்பும் கொல்கத்தா பல்கலைக் கழகத்தில் கலையும் படித்தார். 1902இல் ஆக்சுபோர்டு பல்கலைக் கழகத்தில் சேர்ந்தார். இந்தியன் சிவில் சர்வீசு கல்வியும் பின்னர் சட்டக் கல்வியும் பயின்றார். இவருக்குத் தமிழ், தெலுங்கு, உருது, இந்தி, பிரஞ்சு, ரசியன், செர்மன், ஆங்கிலம் ஆகியவற்றைப் பேசவும் எழுதவும் நன்றாகத் தெரிந்திருந்தது.  
லண்டனில் இந்தியா ஹவுஸில் விநாயக் தாமோதர் சாவர்க்கர், பிபின் சந்திர பால், வ.வே.சு.ஐயர் போன்றோரின் நட்பைப் பெற்றார்.  
1909 இல் தல்வார் என்னும் பெயரில் ஓரிதழை நடத்தினார். 1910 இல் வ.வே.சு.ஐயர், மாதவ் ராவ் ஆகியோருடன் பாரீசுக்குச் சென்றார். அங்கு பன்னாட்டு உழைப்பாளர்கள் சங்கத்தில் சேர்ந்தார்.1921 முதல் 1928 வரை ஆக்னசு ஸ்மேட்லி என்னும் பெண்ணுடன் வாழ்ந்தார்.
# வீரேந்திரநாத் சட்டோபாத்யாயா

## செருமனி வாழ்க்கை

1914 இல் உலகப் போரின் நெருக்கடியினால் செருமனிக்குப் பயணமானார். அங்கு தம் மீது ஐயம் ஏற்படாதவண்ணம் பல்கலைக் கழக மாணவராகப் பதிவு செய்து கொண்டார். ஆயுதங்கள் வாங்குவதற்கும் போராளிகளைத் தயார் செய்வதற்கும் முனைப்பாக இயங்கி வந்தார். பிரிட்டிசு உளவுத் துறை சாட்டோவைத் துரத்தியது. 1923இல் செருமனி பொதுவுடைமைக் கட்சியுடன் இணைந்து செயல்பட்டார்.
# வீரேந்திரநாத் சட்டோபாத்யாயா

## மாசுகோ வாழ்க்கை

1931-33 காலத்தில் இட்லருக்கு எதிரான நடவடிக்கைகளில் ஈடுபட்டார்.1932 முதல் மாசுகோவில் வாழ்ந்து வந்தார். பொதுவுடைமைக் கட்சியில் சேர்ந்து முழு ஈடுபாட்டுடன் செயல்பட்டார். 1937 இல் அவரைத் தேசத் துரோகி என்று ஸ்டாலின் அரசு அறிவித்தது
அவருடன் மொத்தம் 184 பேர் கைதாகி இருந்தனர். சிறையில் இருந்த அத்தனைப் பேரும் சுட்டுக் கொல்லப்பட்டார்கள்.
# வீரேந்திரநாத் சட்டோபாத்யாயா

## நேருவின் நட்பு

1927 இல் பிரச்சல்சில் நிகழ்ந்த ஏகாதிபத்திய எதிர்ப்பு மாநாட்டில் நேரு கலந்து கொண்டபோது அவருடன் சாட்டோவும் உடன் சென்றார்.
சவகர்லால் நேரு தம் வரலாற்றில் வீரேந்திரநாத் சட்டோபாத்யாயாவின் சந்திப்பைப் பற்றிப் புகழ்ந்து எழுதியுள்ளார். 1937 இல் சாட்டோவின் உடல் நலம் குறித்து உசாவி நேரு சாட்டோவிற்கு மடல் எழுதினார். எம்.என்.ராய் என்னும் புரட்சிப் பொதுவுடைமையாளரின் நட்புக்கும் அன்புக்கும் உரியவர் ஆனார்.
# வீரேந்திரநாத் சட்டோபாத்யாயா

## இதனையும் காண்க

- இந்து-ஜெர்மானிய சதி
- இந்திய விடுதலை இயக்கம்
# பார்க் அயாத், ஐதராபாத்

பார்க் அயாத் ஆந்திர பிரதேச மாநிலம், ஐதராபாத் அருகிலுள்ள பஞ்சாரா மலைப்பகுதியில் அமைந்துள்ள ஆடம்பர ஹோட்டல் ஆகும். இது ஏப்ரல் 29, 2012 ல் திறக்கப்பட்டது. இது பார்க் ஹயாத் கட்டிடத்தின் 29வது கிளையாக உருவெடுத்துள்ளது. இது ஏறக்குறைய 32,256 சதுர மீட்டர் (347,200 சதுர அடி) பரப்பளவில் கட்டப்பட்டுள்ளது.
# பார்க் அயாத், ஐதராபாத்

## வரலாறு

ஏறக்குறைய 32,256 சதுர மீட்டர் (347,200 சதுர அடி) பரப்பளவில் கட்டப்பட்ட இந்த ஹோட்டல் 2006 ஆம் ஆண்டு கட்ட ஆரம்பிக்கப்பட்டது. இது காயத்ரி ஹை-டெக் ஹோட்டல்களுக்குச் சொந்தமானதாக இருந்தாலும் ஹயாத்தால் நிர்வகிக்கப்பட்டு வருகிறது. தோராயமாக 7 மில்லியன் ரூபாய் செலவில் கட்டி முடிக்கப்பட்டு, ஏப்ரல் 29, 2012 ல் வெற்றிகரமாக திறக்கப்பட்டது.
# பார்க் அயாத், ஐதராபாத்

## தி ஹோட்டல்

பார்க் அயாத் ஹோட்டல் 185 அறைகளையும், 24 சூட்டுகளையும் கொண்டுள்ளது. இந்த 24 சூட்டுகளும் முதல் ஆறு அடுக்குமாடியில் 42 சேவை அபார்ட்மென்ட்களைக் கொண்டுள்ளது. ஒவ்வொரு விருந்தினர் அறையும் 463 சதுர அடிக்கு குறையாமல் உள்ளது. இது ஐதராபாத்தில் உள்ள மற்ற ஹோட்டல் அறைகளை விட அதிக இடவசதி ஆகும். இந்த ஹோட்டல் ஜான் போர்ட்மேன் & அசோசியேட்ஸால் கட்டப்பட்டது. ‘த மேனர்’ என்று அழைக்கப்படும் அமைப்புடன் கூடிய இந்தியாவின் முதல் ஹோட்டல் இதுவாகும். அயாத் ஹோட்டல் எட்டு அடுக்குகளைக் கொண்டுள்ளது. கூட்டங்களுக்காகவும் நிகழ்ச்சிகளுக்காகவும் சுமார் 1600 சதுர மீட்டருடன் கூடிய (17,0000 சதுர அடி) இடவசதி உள்ளது. முக அழகுக்காகவும் உடல் அழகுக்காகவும் தனித்தனி அலங்கார மையங்கள் உள்ளன.
# பார்க் அயாத், ஐதராபாத்

## நிகழ்வுகள்

UNWTO, டாட்டா வீ கனெக்ட், மலேசியன் டிரேட் ஹை கமிஸன், எச்.ஏ.எல் பார்லிமென்டரி போன்றவற்றின் நிகழ்ச்சிகளுக்கு முக்கிய இடமாக இந்த ஹோட்டல் திகழ்கிறது.
# பார்க் அயாத், ஐதராபாத்

## இருப்பிடம்

பஞ்சாரா மலைப்பகுதியின் முக்கிய இடத்தில் அமைந்துள்ளது. ஜூப்ளி, பஞ்சார மலைப்பகுதிகளின் இருப்பிடங்களுக்கு அருகிலேயே அமைந்துள்ளது. மத்திய வணிக மாவட்டத்திலிருந்து வெறும் 10 நிமிட பயணத்தில் அடையலாம்.  
மேலும், ஹைதராபாத் கன்வென்ஷன் சென்டர், ஹை டெக் சிட்டி, சைபெர் டவர்ஸ் ஆகியவற்றிலிருந்து 20 நிமிடங்களிலும், சார்மினாரில் இருந்து 15 நிமிடங்களிலும் ஹோட்டலை அடைய இயலும். அருகிலுள்ள போக்குவரத்து வசதிகள்:  
1. ராசிவ் காந்தி பன்னாட்டு வானூர்தி நிலையம் – சுமார் 37 கிலோ மீட்டர் / 40 நிமிடப் பயணம்
1. செகந்திரபாத் தொடருந்து நிலையம் - சுமார் 14 கிலோ மீட்டர் / 21 நிமிடப் பயணம்
1. நம்பல்லி தொடருந்து நிலையம் – 8.6 கிலோ மீட்டர் / 17 நிமிடப் பயணம்  
அத்துடன் இங்கிருந்து 20 நிமிடங்களில் கோல்கொண்டா கோட்டையையும், 17 கிலோ மீட்டரில் பவுல்டர் மலைப்பகுதியின் கோல்ஃப் பகுதியையும் அடைய இயலும்.
# பார்க் அயாத், ஐதராபாத்

## அறைகளின் வகைகள்

பல்வேறு வகையான அறை வசதிகளைக் கொண்ட ஹயாத் ஹோட்டலின் சில வகைகள் இங்கு குறிப்பிடப்பட்டுள்ளன.  
1. பார்க் கிங்க் அறை
1. பார்க் சூட் கிங்க் அறை
1. ஹயாத் கிங்க் அறை
1. ஹயாத் ட்வின் அறை
1. ஹயாத் டீலக்ஸ் அறை  
பார்க் மற்றும் பார்க் சூட் கிங்க் அறையின் குறிப்பிடத்தக்க அம்சங்கள் : குளிரூட்டும் சாதனம், மினி பார், பாதுகாப்பு, தொலைபேசி வசதி, இணைய வசதி, செய்தித்தாள், வண்ணத் தொலைக்காட்சி, தனிப்பட்ட குளியல் அறை.  
ஹயாத் கிங்க் அறை, ஹயாத் ட்வின் அறை மற்றும் ஹயாத் டீலக்ஸ் கிங்க் அறையின் குறிப்பிடத்தக்க அம்சங்கள் : மினி பார், பாதுகாப்பு, தொலைபேசி வசதி, இணைய வசதி, செய்தித்தாள், வண்ணத் தொலைக்காட்சி, தனிப்பட்ட குளியல் அறை, குளிர்பதனப் பெட்டி.  
இத்துடன் பிற வசதிகள் அந்தந்த அறைகளின் கட்டணத்திற்கேற்ப வேறுபடுகின்றன. ஒவ்வொரு வகை அறையிலும் அதற்கான வசதிகள் தனித்தனியாகப் பிரிக்கப்பட்டுள்ளன.
# பார்க் அயாத், ஐதராபாத்

## வசதிகள்

இவர்கள் தனித்தன்மையும் கனிவும் கொண்ட விருந்தினர் சேவையை வழங்குகின்றனர். போக்குவரத்து, வணிகச் சேவை, நிகழ்ச்சி நடத்துமிடம், திருமணத்திற்கான முழுத் திட்டமிடல் உள்ளிட்டவற்ற்றை செய்கின்றனர். மாற்றுத் திறனாளிகளுக்கென தனியாக சேவைகள் செய்யப்படுகின்றன. நிகழ்ச்சிகளில் கலந்துகொள்ளும் மாற்றுத்திறனாளிகளின் பாதுகாப்புக்கும் இதர வசதிகளுக்கும் பாதுகாப்பு அமைப்பினர் பொறுப்பெடுத்துக் கொள்கின்றனர். பொதுவான ஓய்விடங்கள், உணவகங்கள், அறைகள் மற்றும் முகவாயில் என அனைத்துப் பகுதிகளிலும் வீல் சேர் எனப்படும் கால் சக்கரத்திற்கான வசதி அமைக்கப்பட்டுள்ளது.
# பார்க் அயாத், ஐதராபாத்

## அடிப்படை வசதிகள்

- குளிரூட்டும் சாதனம்
- உணவகம்
- பார்
- அறைச் சேவை
- கம்பியில்லா இணையச் சேவை
- இணையவசதி
- வணிக மையம்
- உடற்பயிற்சிக் கூடம்
- காஃபி ஷாப்
- நீச்சல் குளம்
# பார்க் அயாத், ஐதராபாத்

## விடுதியில் வசதிகள்

- அதிவிரைவாக பதிவு செய்தல்
- அதிவிரைவாக வெளியேறுதல்
- வரவேற்பு அறை
- முடி உலரவைப்பான்
- வெளிப்புற குளம்
- தொலைபேசி சேவை
- குளத்துடன் இணைந்த சிறு உணவகம்
- பொருட்களை தூக்கிச் செல்ல உதவியாளர்கள்
- கட்டணத்துடன் கூடிய வயரில்லா இணையச்சேவை
# பார்க் அயாத், ஐதராபாத்

## வணிகச் சேவைகள்

- அதிவிரைவாக பதிவு செய்தல்
- அதிவிரைவாக வெளியேறுதல்
- வரவேற்பு அறை
- முடி உலரவைப்பான்
- வெளிப்புற குளம்
- தொலைபேசி சேவை
- குளத்துடன் இணைந்த சிறு உணவகம்
- பொருட்களை தூக்கிச் செல்ல உதவியாளர்கள்
- கட்டணத்துடன் கூடிய வயரில்லா இணையச்சேவை
# பார்க் அயாத், ஐதராபாத்

## குறிப்புகள்:

- April 24, 2012 Park Hyatt restaurants opened, The Hindu
- HYDERABAD, April 8, 2012 Luxury has a new address, The Hindu
- Amit Dixit The understated façade of the Park Hyatt Hyderabad , Travel Outlook India
- Stephanie Johnnidis on April 6, 2012 Park Hyatt Hyderabad Opens in Southern India , Fodors Travel
- About Park Hyatt Hyderabd
- Sunday, October 6, 2013 by HBI Staff AP govt awards , Hospitality Biz India
# அயன் மேன் 2

**அயன் மேன் 2** என்பது 2010 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் அயன் மேன் என்ற கதாபாத்திரத்தை மையமாகக் கொண்டு ஜான் பெவ்ரோ என்பவர் இயக்க, மார்வெல் ஸ்டுடியோஸ் என்ற நிறுவனம் தயாரிக்க பாரமவுண்ட் பிக்சர்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.  
இது 2008 இல் வெளியான அயன் மேன் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் மூன்றாவது திரைப்படமும் ஆகும். கேவின் பிகே என்பவர் தயாரிக்கும் இந்த திரைப்படத்தில் ராபர்ட் டவுனி ஜூனியர், கிவ்வினெத் பேல்ட்ரோ, டான் செடில், ஸ்கார்லெட் ஜோஹான்சன், சாம் ராக்வெல், மிக்கி ரூர்கி
மற்றும் சாமுவேல் எல். ஜாக்சன் போன்ற பலர் நடித்துள்ளார்கள்.  
அயர்ன் மேன் 2 என்ற படம் ஏப்ரல் 26, 2010இல் எல் கேப்டன் திரையரங்கில் திரையிடப்பட்டது. மற்றும் 7 மே 2010 இல் ஐக்கிய அமெரிக்காவில் மார்வல் திரைப் பிரபஞ்சத்தின் முதலாம் கட்டத்தின் மூன்றாவது திரைப்படமாக வெளியானது. இந்த படம் பொதுவாக நடிகர் ராபர்ட் டவுனியின் நடிப்பு மற்றும் அதிரடி காட்சிகள், இசை மற்றும் திரை வண்ணம் ஆகியவற்றிற்கு நேர்மறையான விமர்சனங்களைப் பெற்றது, ஆனால் பல விமர்சகர்கள் இது முதல் படத்தை விட தாழ்ந்ததாகக் கருதி வில்லன்
கதாபாத்திரத்தை விமர்சித்தனர். இப் படம் வசூல் ரீதியாக 623.9 மில்லியன் டாலர்களை வசூலித்தது. இது 2010 ஆம் ஆண்டில் அதிக வசூல் செய்த ஏழாவது படமாக அமைந்தது. இது சிறந்த திரை வண்ணத்திற்கான அகாதமி விருதுக்காக பரிந்துரைக்கப்பட்டது. இதன் தொடர்ச்சியாக அயன் மேன் 3 என்ற படம் 2013 ஆம் ஆண்டு வெளியானது.
# அயன் மேன் 2

## நடிகர்கள்

- ராபர்ட் டவுனி ஜூனியர் - டோனி இஸ்டார்க் / அயன் மேன்
- கிவ்வினெத் பேல்ட்ரோ - பேப்பர் போட்சு
- டான் செடில் - ஜேம்ஸ் "ரோடி" ரோட்ஸ்
- ஸ்கார்லெட் ஜோஹான்சன் - பிளாக் விடோவ்
- சாம் ராக்வெல் - ஜஸ்டின் ஹேமர்
- மிக்கி ரூர்கி - இவான் வான்கோ / விப்லாஷ்
- சாமுவேல் எல். ஜாக்சன் - நிக் ப்யூரி
- ஜான் பெவ்ரோ - கப்பி கோகன்
# அயன் மேன் 2

## தொடர்ச்சியான தொடர்கள்

### *அயன் மேன் 1*

இந்த திரைப்படத்தை ஜான் பெவ்ரோ என்பவர் இயக்கத்தில் ராபர்ட் டவுனி ஜூனியர் என்பவர் அயன் மேன் என்ற கதாபாத்திரத்தில் நடிக்க இவருடன் இணைந்து ஜெப் பிரிட்ஜஸ், ஷான் டௌப், டெரன்ஸ் ஹோவர்ட் மற்றும் கிவ்வினெத் பேல்ட்ரோ போன்ற பலர் நடித்துள்ளார்கள். இப் படத்தை மார்வெல் ஸ்டுடியோஸ் என்ற நிறுவனம் தயாரிக்க பாரமவுண்ட் பிக்சர்ஸ் என்ற நிறுவனம் மூலம் 14 ஏப்ரல் 2008 ஆம் ஆண்டு உலகம் முழுவதும் வெளியானது.
# அயன் மேன் 2

## தொடர்ச்சியான தொடர்கள்

### *அயன் மேன் 3*

அயர்ன் மேன் 3 ஏப்ரல் 14, 2013 இல் வெளியானது. கேவின் பிகே என்பவர் தயாரிக்கும் இந்த திரைப்படத்தில் ராபர்ட் டவுனி ஜூனியர், கிவ்வினெத் பேல்ட்ரோ, டான் செடில், கய் பியர்ஸ், ரெபேக்கா ஹால், ஸ்டெபானி சோஸ்டாக், ஜேம்ஸ் பேட்ஜ் டேல், ஜான் பெவ்ரோ மற்றும் பென் கிங்ஸ்லி போன்ற பலர் நடித்துள்ளார்கள்.
# ஆழ்வார்திருநகரி ஆதிநாதன் கோயில்

**ஆழ்வார்திருநகரி (திருக்குருகூர்) ஆதிநாதன் திருக்கோயில்** 108 வைணவத் திருத்தலங்களில் ஒன்றாகும். இத்தலம் நம்மாழ்வார் அவதாரத் தலம் ஆகும். தூத்துக்குடி மாவட்டத்தின் ஆழ்வார் திருநகரியில் அமைந்துள்ளது. இத்தலம் பிரம்மனுக்கு குருவாகப் பெருமாள் வந்த திருத்தலம் என்பதால் குருகூர் எனப்படுகின்றது. ஆதியிலேயே தோன்றிய நாதன் என்பதால் பெருமாள் ஆதிநாதன் என திருப்பெயர் பெற்றார்.
# ஆழ்வார்திருநகரி ஆதிநாதன் கோயில்

## புளிய மரத்தின் சிறப்பு

நாராயணன் ராமபிரானாக அவதரிக்கையில் இலக்குவனாக உடன் வந்தவன் ஆதிசேஷன். தனது இறுதிக் காலத்தில், காலாந்தகனைச் சந்திக்கும் வேளை நெருங்குகையில் எவரையும் அனுமதிக்க வேண்டாம் எனத் தன் தம்பியான இலக்குவனிடம் ராம பிரான் கூறியிருந்தான். அவ்வேளை அங்கு துர்வாச மாமுனியை அனுமதிக்க இலக்குவன் தயங்கவே, அவர் அவனைப் புளிய மரமாகப் பிறப்பெடுக்கும்படி சபித்து விட்டார். அவ்வாறு, ஆழ்வார் திருநகரி என்னும் இத்திருத்தலத்தில் இலக்குவன் புளிய மரமாகி விட, அவன் வேண்டுகோளுக்கு இணங்கி ராமபிரான் பின்னாளில் தாமே நம்மாழ்வாராக அவதரித்து அப்புளிய மரத்தில் காட்சி அளித்ததாகவும், இலக்குவன் திருப்புளியாழ்வாராக இங்கு காட்சியளித்தமையால், இத்தலம் சேஷ ஷேத்திரம் என விளங்குவதாகவும் கூறுவர்.
# கேப்டன் அமெரிக்கா: முதல் அவெஞ்சர்

**கேப்டன் அமெரிக்கா: முதல் அவெஞ்சர்** என்பது 2011 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இத்திரைப்படம் மார்வெல் வரைகதை நிறுவனத்தின் வரைகதைகளில் வரும் கேப்டன் அமெரிக்கா என்ற கதாபாத்திரத்தை மையமாகக் கொண்டு மார்வெல் ஸ்டுடியோஸ் என்ற நிறுவனம் தயாரிக்க பாரமவுண்ட் பிக்சர்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது. இது மார்வல் திரைப் பிரபஞ்சத்தின் ஐந்தாவது திரைப்படம் ஆகும்.  
கேவின் பிகே என்பவர் தயாரிக்கும் இத் திரைப்படத்தை ஜோ ஜான்ஸ்டன் என்பவர் இயக்க, திரைக்கதையை கிறிஸ்டோபர் மார்கஸ் மற்றும் இசுடீபன் மெக்பீலி ஆகியோர் எழுதியிருப்பதுடன், கிறிஸ் எவன்ஸ், டாமி லீ ஜோன்ஸ், ஹ்யூகோ வீவிங், ஹேலி அட்வெல், ஸ்டான்லி துச்சி, செபாஸ்டியன் இஸ்டான், டெரெக் லூக்கா, நீல் மெக்டோனோ மற்றும் டோமினிக் கூப்பர் ஆகியோர் நடித்தள்ளனர். இது இரண்டாம் உலகப் போரின்போது ஸ்டீவ் ரோஜர்ஸ் ஒரு பலவீனமான மனிதர், சூப்பர் சிப்பாய் கேப்டன் அமெரிக்காவாக மாற்றப்படுகிறார், மேலும் டெஸராண்ட் மூலம் உலக ஆதிக்கத்தை தனக்கு கீழ் கொண்டுவர முயற்சிக்கும் ரெட் ஸ்குள் என்ற தீயவனிடமிருந்து எப்படி உலகை காப்பாற்றினார் என்பதுதான் கதை  
கேப்டன் அமெரிக்கா: முதல் அவெஞ்சர் 19 சூலை 2011 இல் எல் கேப்டன் திரையரங்கில் திரையிடப்பட்டது. மற்றும் 22 சூலை 2011 இல் ஐக்கிய அமெரிக்காவில் மார்வல் திரைப் பிரபஞ்சத்தின் முதலாம் கட்டத்தின் ஐந்தாவது திரைப்படமாக வெளியானது. விமர்சகர்கள் குறிப்பாக கிறிஸ் எவன்ஸின் நடிப்பு படத்தின் 1940 களின் காலத்தை சித்தரித்தல் மற்றும் ஜான்ஸ்டனின் இயக்கம் ஆகியவற்றிக்கு பாராட்டு பெறப்பட்டது. இதன் தொடர்ச்சியாக கேப்டன் அமெரிக்கா: த வின்றர் சோல்யர் (2014) மற்றும் கேப்டன் அமெரிக்கா: சிவில் வார் (2016) ஆகிய திரைப்படங்கள் வெளியானது.
# கேப்டன் அமெரிக்கா: முதல் அவெஞ்சர்

## கதைக்களம் :

நிகழ்காலத்தில் ஆர்டிக் பனிக்கட்டி பகுதிகளில் இருந்து ஸ்டீவ் ரோஜர்ஸ் மீட்கப்படுகிறார். கடந்த காலத்தில் ஜோகன் என்ற ஜெர்மனிய அதிகாரி 1942 ல் டெசராகட் என்ற அதிசக்திவாய்ந்த பொருளை ஜெர்மனிய நார்வே பகுதியில் கைப்பற்றுகிறார். ஸ்டீவ் ரேஜர்ஸ் மெலிந்த சாதாரணமான மனிதராக இருந்தாலும் இராணுவத்தில் பணிபுரிய முயற்சி செய்கிறார். நிறைய முயற்சிகளை கடந்து ஆபிரகாம் என்ற மருத்துவர் மற்றும் அறிவியல் ஆராய்ச்சியாளரால் தேர்ந்தெடுக்கப்படுகிறார்.  
ஆபிரகாம் அவருடைய சோதனையின் மூலமாக சிறப்பான வலிமைவாய்ந்த மனிதரை உருவாக்கும் சோதனைக்கு ஸ்டீவ் ரோஜர்ஸை அவருடைய நல்ல மனதுக்காக தேர்ந்தெடுக்கிறார். இந்த சோதனை வெற்றியடைந்தாலும் ஹைட்ரா என்ற மோசமான அமைப்பின் சோதனையை தடுக்கும் முயற்சியில் அவருடைய வாழ்க்கையின் முடிவை சந்திக்கிறார். ஸ்டீவ் ரோஜர்ஸ் வலிமைமிக்க மனிதராக மாறினாலும் அவருடைய லட்சியத்தின்படி இராணுவத்தில் பணியாற்ற அனுமதிக்கப்படாமல் கேப்டன் அமேரிக்கா என்ற கற்பனை கதாநாயக பாத்திரத்தை நடிக்கவே அனுமதிக்கப்படுகிறார்  
இத்தாலியில் யாருடைய அனுமதியையும் எதிர்பாராமல் அவருடைய நண்பர் பார்னெஸ் மற்றும் இராணுவ அதிகாரிகளை பாதுகாப்பு சிறைப்பகுதிகளில் இருந்து வெளியேற உதவுகிறார். அவருடைய பழைய அடையாள பெயருடனும் புதிய கவசத்துடனும் கேப்டன் அமேரிக்கா என்ற நிஜவாழ்க்கை கதாநாயகராக மாறுகிறார். ஜோகன் ரெட் ஸ்கல் என்ற பெயருடன் தலைவராக பணிபுரியும் மோசமான ஹைட்ரா அமைப்பின் பகுதிகளை இராணுவத்தின் உதவியுடன் தோற்கடிக்கிறார். கடைசியாக ஜோகனின் முயற்சியை தடுக்க விமானத்தில் பயணிக்கும்போது ஸ்டீவ் ரோஜர்ஸுடனான மோதலில் டெசராக்ட்-ன் சக்தி வெளிப்பாட்டால் ஜோகன் மறைந்து போகிறார். அந்த விமானத்தினால் உருவாகப்போகும் சேதத்தை தவிர்க்க ஆர்டிக் பகுதியில் மோதுகிறார்.  
நெடுங்கால உறக்க நிலையை கடந்து நிகழ்காலத்தில் நினைவு திரும்பும் ஸ்டீவ் ரோஜர்ஸை சந்திக்கும் பாதுகாப்பு அமைப்பை சார்ந்த நிக் ப்யூரி கடந்த 70 ஆண்டுகளாக ஸ்டீவ் ரோஜர்ஸ் உறக்க நிலையில் இருந்ததை சொல்கிறார். ஸ்டீவ் ரோஜர்ஸ் நிலைமையை புரிந்துகொள்கிறார்.
# கேப்டன் அமெரிக்கா: முதல் அவெஞ்சர்

## நடிகர்கள்

- கிறிஸ் இவான்ஸ் - ஸ்டீவ் ரோஜர்ஸ்/கேப்டன் அமெரிக்கா
- டாமி லீ ஜோன்ஸ் - செஸ்டர் பிலிப்ஸ்
- ஹ்யூகோ வீவிங் - ஜோஹன் ஷ்மிட் / ரெட் ஸ்குள்
- ஹேலி அட்வெல் - பெக்கி கார்ட்டர்
- செபாஸ்டியன் இஸ்டான் - ஜேம்ஸ் புக்கனன் "பக்கி" பார்ன்ஸ்
- டோமினிக் கூப்பர் - ஹோவர்ட் ஸ்டார்க்
- நீல் மெக்டோனோ - திமோதி "டம் டம்" டுகன்
- டெரெக் லூக்கா - கேப் ஜோன்ஸ்
- ஸ்டான்லி துச்சி - ஆபிரகாம் எர்ஸ்கைன்
# எக்ஸ்-மென் 2

**எக்ஸ்-மென் 2** (X2: X-Men United) என்பது 2003 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து மார்வல் மகிழ்கலைக் கொம்பனி, பேட் ஹாட் ஹாரி புரொடக்ஷன்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  
இந்த திரைப்படம் 2000 ஆம் ஆண்டு வெளியான எக்ஸ்-மென் என்ற படத்தின் தொடர்சியாக வெளியானது. பிறையன் சிங்கர் என்பவர் இயக்கும் இந்த திரைப்படத்தை லாரன் ஷல்லர் டோனர் மற்றும் ரால்ப் விண்டேர் ஆகியோர் தயாரிக்க, மைக்கேல் டகெர்டி, டான் ஹாரிஸ்
மற்றும் டேவிட் ஹேய்டர் ஆகியோர் திரைக்கதை எழுத, பேட்ரிக் ஸ்டீவர்ட், ஹியூ ஜேக்மன், இயன் மெக்கெல்லன், ஹாலே பெர்ரி, பாம்கே ஜான்சென், ஜேம்ஸ் மார்ஸ்டன், ரெபேக்கா ரோமெயின், பிரையன் காக்ஸ், ஆலன் கம்மிங், புரூஸ் டேவிசன், சான் ஆஷ்மோர், கெல்லி ஹு, ஆரோன் ஸ்டான்போர்ட் மற்றும் அண்ணா பகுய்ன் போன்ற பலர் நடித்துள்ளார்கள்.  
எக்ஸ்-மென் 2 படம் ஐக்கிய அமெரிக்காவில் மே 2, 2003 அன்று வெளியிடப்பட்டது, மேலும் அதன் கதைக்களம் மற்றும் அதிரடி காட்சிகளுக்கு நேர்மறையான விமர்சனங்களைப் பெற்றது. இந்த படம் உலகளவில் 407 மில்லியன் வசூலித்தது. இந்த திரைப்படத்தின் தொடர்சியாக எக்ஸ்-மென்: த லாஸ்ட் ஸ்டேண்ட் என்ற படம் 2006 ஆம் ஆண்டு வெளியானது.
# சிப் குறியீடு

**சிப் குறியீடு ** (*ZIP codes*) என்பது 1963 முதல் ஐக்கிய அமெரிக்க அஞ்சல் சேவையால் பயன்படுத்தப்படும் அஞ்சல் குறியீடுகள் ஆகும். இச்சொற் சுருக்கம் *இசட்ஐபி*, **மண்டல மேம்பாட்டுத் திட்டம்**, என்பதன் ஆங்கில மூலத்தின் முதலெழுத்துக்களின் சுருக்கமாகும். ஆங்கிலத்தில் பெரிய எழுத்துருவில், (capital letters), எழுதப்படுகிறது. தவிரவும் ஆங்கிலத்தில் இதன் பொருள் (விரைவாகச் செல்) அஞ்சல் திறனுடன் விரைவாக எடுத்துச் செல்லப்படுவதைக் குறிப்பதாக அமைந்துள்ளது. அனுப்புநர்கள் அஞ்சல் முகவரியில் இந்தக் குறியீட்டினை இடுவதன் மூலம் விரைவாகச் செல்லும் என அறிவுறுத்தப்படுகிறது.  
இதன் வடிவமைப்பு ஐந்து தசமத் தானங்களை உடையதாக உள்ளது. 1980களில் அறிமுகப்படுத்தப்பட்ட விரிவான **ZIP+4** குறியீடு, இந்த ஐந்து தானங்களுக்கு அடுத்து இடைக்கோடிட்டு மேலும் குறிப்பிட்ட அமைவிடதைக் குறிக்குமாறு நான்கு தானங்களை உடையதாக இருந்தது. முன்னதாக *சிப் குறியீடு* தங்கள் சேவை சின்னமாக (ஒருவகை வணிகச் சின்னம்) ஐக்கிய அமெரிக்க அஞ்சல்துறையால் பதியப்பட்டிருந்தது; இந்த பதிவு தற்போது காலாவதியாகி விட்டது.
# கள்ளர்

**கள்ளர்** (*Kallar*) எனப்படுவோர் தமிழகத்தில் வாழுகின்ற ஓர் இனக்குழுவினர் ஆவர். இவர்கள் முக்குலத்தோர்களில் ஒரு பிரிவினர் ஆவர். பொதுவாக கள்ளர், மறவர், அகமுடையர் ஆகிய மூன்று பிரிவினரையும் சேர்ந்து முக்குலத்தோர் (தேவர்) எனப்படுவர்.  
தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர்.  
இக்குழுவினரில் புதுக்கோட்டை சமஸ்தானம் தொண்டைமான் மன்னரும், பல சமீன்தார்களும், பெரு நிலவுரிமையாளர்களும் இருக்கின்றனர்.
# கள்ளர்

## சொற்பிறப்பு

கள்ளர் என்பதற்கு *திருடன்* என்று பொருள்படும் ஒரு தமிழ் சொல் ஆகும். இவர்களின் வரலாற்றில் *கொள்ளை* காலங்கள் உள்ளன. கள்ளருக்கான பல சொற்பிறப்பியல் கருத்துக்கள் உள்ளன. செந்தமிழ்ச் சொற்பிறப்பியல் பேரகரமுதலி தரும் விளக்கம் 'பண்டையர்' மற்றும் 'வெட்சியர்' ஆகும். 'கரியவர்' மற்றும் 'பகைவர்' என்று தமிழறிஞர் ந. மு. வேங்கடசாமி நாட்டார் விளக்கமளிக்கிறார். பணிக்கர் தன்னுடைய ஆய்வில் கள்ளர் என்பதற்கு 'குரு', 'நில உரிமையாளர்', 'கொற்றவர்' என்று குறிப்பிடுகிறார். மேலும் இறைவன் என்ற பொருளும் தமிழில் உள்ளன.  
இவர்கள் வாழ்கின்ற பகுதிகள் சோழ மற்றும் பாண்டிய மண்டலங்களில், "கள்ளர் நாடு", "கள்ளகம்", " கள்ளப்பால்" என்று அழைக்கப்படுகின்றன.
, மராட்டிய மோடி ஆவணங்களில் கள்ளர் பாளையங்கள் "கள்ளப்பத்து" என்றும் குறிப்பிடப்படுகிறது.
# கள்ளர்

## வரலாற்றுப் புத்தகங்கள்

- நாவலர் ந. மு. வேங்கடசாமி நாட்டார் எழுதிய 'கள்ளர் சரித்திரம்'
- ராசராசன் கல்விப் பண்பாட்டுக் கழகம் வெளியிட்டுள்ள 'ராசராசனும் கள்ளர் வரலாறும்'
- சாமி. கரிகாலன் எழுதிய 'கள்ளர் வரலாற்று சுருக்கம்'
- வந்தியத் தேவன் எழுதிய 'பிறன்மலை கள்ளரும் வரலாறும்'
# கள்ளர்

## மக்கள்தொகை

தமிழகத்தில் மறவர், பிரமலைக் கள்ளர், கந்தர்வக்கோட்டை கள்ளர், கூட்டப்பால் கள்ளர், பெரிய சூரியர் கள்ளர், செம்பநாடு மறவர் உள்ளிட்ட சீர்மரபினர் 17 லட்சத்து 18 ஆயிரத்து 532 பேர் வசிக்கின்றனர்.
# கள்ளர்

## கள்ளர்களின் கிளைப்பிரிவுகள்

- கிளைவழி கள்ளர்கள்
- அம்புநாட்டுக்கள்ளர்
- செங்களநாட்டுக்கள்ளர்
- மீய்செங்கிளிநாட்டுக்கள்ளர்
- ஏழுநாட்டுக்கள்ளர்
- நாலுநாட்டுக்கள்ளர்
- பிரம்பூர்நாட்டுக்கள்ளர்
- மாகாணக்கள்ளர்
- பிரமலைக் கள்ளர்
- மயில்ராயன்கோட்டை நாட்டுக்கள்ளர்
- வல்லநாட்டு கள்ளர்
- மட்டையர் வம்ச கள்ளர்
- ஈசநாட்டுக் கள்ளர்
# கள்ளர்

## கள்ளர்களின் கிளைப்பிரிவுகள்

### ஈசநாட்டுக்கள்ளர்

ஈசநாட்டுக்கள்ளர் என்போர் தஞ்சாவூர் மற்றும் புதுக்கோட்டை பகுதிகளில் வாழ்ந்துவரும் மக்கள் ஆவர். இவர்கள் கள்ளர் இனக்குழுமத்தை சேர்ந்தவர்
இவர்களுடைய குலப்பட்டம் - தேவர், விஜயதேவர், சோழங்க தேவர், தொண்டைமான், பல்லவராயர், இராசாளியார், நாட்டார், பிள்ளை, அம்பலகாரர், வாண்டையார், சேர்வைகாரன், சோழகன், பழுவேட்டரையர், கொங்கரையர், மாளுசுத்தியார், ஒண்டிப்புலியார், கிளாக்குடையார், கொடும்பாளுர்ராயர், சேனைகொண்டார், சேதுராயர், சேனாபதியார், தக்கோலாக்கியார், தஞ்சைராயர், தென்னவன், நரசிங்கதேவர், ஈழங்கொண்டர், கரைமீண்டார், நாகராயர்,தென்கொண்டாா், நாடாவி மேலும் பல ஆயிரம் பட்டங்கள் உள்ளன.
# கள்ளர்

## கள்ளர் ஜமீன்கள்

தஞ்சாவூர், புதுக்கோட்டை மாவட்டம் பகுதியில் இருந்த கள்ளர் மரபினரின் ஜமீன்கள்  
- பாப்பா நாடு சமீன் - விஜயதேவர்
- கந்தர்வகோட்டை ஜமீன் - அச்சுதப்பண்டாரத்தார்.
- பாளையவனம் ஜமீன் - வணங்கமுடிப் பண்டாரத்தார்.
- சிங்கவனம் ஜமீன் - மெய்க்கன் கோபாலர்.
- புனல்வாசல் ஜமீன் - மழவராய பண்டாரத்தார் / காளிங்கராயர்.
- நெடுவாசல் ஜமீன் - பன்றிகொண்டார்.
- பாதரங்கோட்டை ஜமீன் - சிங்கப்புலியார்.
- கல்லாகோட்டை ஜமீன் - சிங்கப்புலியார்.
- சில்லத்தூர் ஜமீன் - பணிபூண்டார்.
- மதுக்கூர் ஜமீன் - கோபாலர்.
- சேந்தங்குடி ஜமீன் - வணங்காமுடி வகுவடையார்.
# கள்ளர்

## குறிப்பிடத்தக்க நபர்கள்

### ஜமீன்தார்கள்

- பாப்பா நாடு ஜமீன் ஸ்ரீ ராவ் பகதூர் சாமினாத விஜயத்தேவர்.
- உக்கடை ஜமீன் ஸ்ரீ ராவ் பகதூர் அண்ணாசாமி தேவர்.
- பாலையவனம் ஜமீன் ஆ. துரையரசன் வணங்கமுடி பண்டாரத்தார்.
- கந்தர்வக்கோட்டை ஜமீன் ராஜா ராமச்சந்திர துரை அச்சுதப்பண்டாரத்தார்.
- பூண்டி ஸ்ரீ ராவ் பகதூர் வி. அப்பசாமி வாண்டையார்.
- பெருங்களூர் விஜய ரகுநாத பல்லவராயர், புதுக்கோட்டை சமஸ்தானம் அரசப் பிரதிநிதி.
- அய்யம்பேட்டை சாவடி ஜமீன் கிருஷ்ணசாமி நாயக்கர்  
- மதுக்கூர் ஜமீன் ஆர். கிருஷ்ணசாமி கோபாலர்
# கள்ளர்

## குறிப்பிடத்தக்க நபர்கள்

### சுதந்திர போராட்ட வீரர்கள்

- வாளுக்கு வேலி அம்பலம், இந்திய விடுதலைப் போராட்ட வீரர்.
- எஸ். ஓ. எஸ். பி. உடையப்பா அம்பலம், இந்திய விடுதலைப் போராட்ட வீரர்.
- அத்திவெட்டி பெரியதம்பி மழவராயர், இந்திய விடுதலைப் போராட்ட வீரர்.
- ஆர். வி. சுவாமிநாதன் தேவர், இந்திய விடுதலைப் போராட்ட வீரர் மற்றும் தமிழக அரசியல்வாதி.
- க. முத்துசாமி வல்லத்தரசு, இந்திய விடுதலைப் போராட்ட வீரர் மற்றும் தமிழக அரசியல்வாதி.
- கோபால்சாமி தென்கொண்டார், இந்திய விடுதலைப் போராட்ட வீரர் மற்றும் தமிழக அரசியல்வாதி.
- ஆர். சுவாமிநாத மேற்கொண்டார், இந்திய விடுதலைப் போராட்ட வீரர் மற்றும் தமிழக அரசியல்வாதி.
# கள்ளர்

## குறிப்பிடத்தக்க நபர்கள்

### ஆன்மீகம்

- திருமங்கையாழ்வார், வைணவநெறியைப் பின்பற்றி பக்தியில் சிறந்து விளங்கிய பன்னிருஆழ்வார்களுள்இளையவர் மற்றும் இறுதியானவர்.
- சுந்தரானந்தர்,16 ஆம் நூற்றாண்டில் வாழ்ந்தசித்தர்,போகமுனிஎன்னும் சித்தரின் மாணாக்கர்.
- ஸ்ரீமான் பெ.ந. குப்புசாமி கடாரத் தலைவர், தேவஸ்தான ஸ்தாபகர் அருள்மிகு ஸ்ரீ முனீசுவரர் திருக்கோயில், பர்மா.
- மதுரகவி ஆண்டவர், தமிழ்ப்பெருங்கவி மற்றும் செவ்விலக்கிய நூல்கள் இயற்றியவர்.
- கொங்கிவயல் முத்துகருப்பய்யா, ஆண்டவர் சுவாமிகள் என்கிற திருநாமத்தில் சமாதி கொண்டுள்ளார்.
- திருச்சி பிரேமானந்தா மழவராயர், ஆன்மீக குரு மற்றும் பிரேமானந்தா மடம் நிறுவியவர்.
# கள்ளர்

## குறிப்பிடத்தக்க நபர்கள்

### தமிழ் இலக்கியம்

- அரித்துவாரமங்கலம்வா. கோபாலசாமி இரகுநாத இராசாளியார், தமிழறிஞரும், புலவரும்.
- ந. மு. வேங்கடசாமி நாட்டார், தமிழறிஞர், சிறந்த சொற்பொழிவாளர் மற்றும் ஆராய்ச்சியாளர்.
- "கலைமணி" தொ. மு. பாஸ்கரத் தொண்டைமான், தமிழகத்தைச் சேர்ந்த தமிழறிஞரும், எழுத்தாளரும்.
- டி. வி. சாம்பசிவம் பிள்ளை, முதல் மருத்துவ அகராதியை வெளியிட்டவர்.
- முனைவர் ம. நடராசன் மண்ணையார், தமிழக அரசியல்வாதி மற்றும் புதிய பார்வைஇதழின் ஆசிரியர்.
- பேராசிரியர் அ. தட்சிணாமூர்த்தி நெடுவாண்டார், தமிழறிஞர், ஆய்வாளர் மற்றும் மொழிபெயர்ப்பாளர்.
- முனைவர் சே. கல்பனா ஈழம்கொண்டார், தமிழறிஞர்.
- முதுமுனைவர் குடவாயில் பாலசுப்பிரமணியன் சோழகர், கல்வெட்டுஆய்வாளர் மற்றும் எழுத்தாளரும்.
- கவிஞானி டாக்டர் அ. மறைமலையான் மண்கொண்டார்.
- சி. எம். முத்து குச்சிராயர், தமிழ் இலக்கிய எழுத்தாளர்.
# கள்ளர்

## குறிப்பிடத்தக்க நபர்கள்

### இயற்கை அறிவியலாளர்கள்

- கோ. நம்மாழ்வார் பார்புரட்டியார், இயற்கை அறிவியலாளர்.
- நெல் இரா. ஜெயராமன் வாண்டையார், இயற்கை அறிவியலாளர்.
# கள்ளர்

## குறிப்பிடத்தக்க நபர்கள்

### கல்வி சேவை

- ஸ்ரீ ராவ் பகதூர் வீரையா வாண்டையார், பூண்டி புஷ்பம் கல்லூரி
- பேராசிரியர் பி. முருகேசன் தொண்டைமான், பிரிஸ்ட் பல்கலைக்கழகம் என்ற நிகர்நிலைப் பல்கலைக்கழகம் நிறுவனர்.
# கள்ளர்

## குறிப்பிடத்தக்க நபர்கள்

### திரைப்படத்துறை

- சிவாஜி கணேசன் மன்றாயர், திரைப்பட நடிகர்.
- ஆர். முத்துராமன் ஓந்திரியர், திரைப்பட நடிகர்
- பிரபு மன்றாயர், திரைப்பட நடிகர்
- கார்த்திக் ஓந்திரியர், திரைப்பட நடிகர்
- மனோரமா கிளாக்குடையார், திரைப்பட நடிகை.
- பாரதிராஜா தேவர், தமிழ்த் திரைப்பட இயக்குநர்.
- வைரமுத்து தேவர், பாடலாசிரியர்.
- சினேகன் கொடும்புரார், பாடலாசிரியர்.
# கள்ளர்

## குறிப்பிடத்தக்க நபர்கள்

### விளையாட்டுத்துறை

- காசிநாதன் பாஸ்கரன் சிட்டாச்சியார், இந்தியகபடிவிளையாட்டு வீரர் மற்றும் பயிற்சியாளர்.
- தர்மராஜ் சேரலாதன் சோழகர், இந்திய கபடி வீரர் மற்றும் 2016 இல் நடந்த கபடி உலகக் கோப்பையில் தங்கம் வென்ற இந்திய கபடி அணியில் உறுப்பினர்.
- ப. அனுராதா உத்தமுண்டார், தெற்காசிய விளையாட்டு போட்டியில் தங்கம் வென்ற பளு தூக்கும் வீராங்கனை.
- கேப்டன் பவித்ரா சேதுராயர், தமிழ்நாடு பெண்கள் கபடி அணியின் கேப்டன்.
- உசிலம்பட்டி கணேசன், உயரம் குன்றியவர்களுக்கான உலக தடகள போட்டியில் மூன்று தங்கப் பதக்கங்களை வென்றவர்.
# கள்ளர்

## கள்ளர் குலப் பட்டங்கள் பட்டியல்
வாவுடையர்
வாளமரர்
வாளாண்டார்
வாளாளர்
வாளாளியார்,
வாளாட்சியார்
வாளுக்குவலியர்,
வாளுக்குவேலியர்
வாளுடையர்
வாளுவராயர்
வாள்கொளியார்
வாள்பிரியர்,
வாட்பிரியர்
வாள்ராயர்
வாள்வெற்றியார்,
வாள்வெட்டியார்,
வாளால்வெட்டியார்  
வி  
விக்கிரமத்தார்
விக்கிரமத்தரையர்
விசயதேவர்,
விசயத்தேவர்,
விசாதேவர்,
விசயராயர்,
விசையராயர்,
விசராயர்,
விசுவராயர்,
விசுவரார்
விசயாண்டார்,
விசலர்
விசலப்பிரியர்
விசலராயர்
விசலாண்டார்,
விசலண்டார்,
விசலாளர்
விசலாளியர்,
விசாலாளியார்,
விசலாட்சியார்,
விசாலாட்சியார்
விசலுடையர்
விசல்கொண்டார்,
விசலுண்டார்,
விசல்தேவர்
விசல்நாடர்
விசுவராயர்
விண்டுராயர்,
விஞ்சிராயர்,
விஞ்சைராயர்
விருதராசர்
விருதராசபயங்கரர்
விருதலார்,
விருதுளார்
விலாடத்தரையர்
வில்லர்
வில்லதேவர்
வில்லவதரையர்,
வில்லவதரையனார்
வில்லவராயர்,
வில்வராயர்
விழுப்பாதராயர்
விளப்பர்
விற்பனர்,
விட்டுணர்
விற்பன்னராயர்
வினவற்பிரியர்,
வினைத்தலைப்பிரியர்,
வினைத்தலைப்பிலியர்  
வீ  
வீசண்டார்
வீசாண்டார்
வீச்சாதேவர்
வீண்டுராயர்,
வீணதரையர்,
வீணாதிரியர்
வீரங்கொண்டார்,
வீரமுண்டார்,
வீரமுள்ளார்
வீரப்பிரியர்,
வீரப்பிலியர்,
வீரப்புலியார்
வீராண்டார்,
வீராண்டியார்
வீணாதரையர்,
வீணாதிரியர்,
வீனைதிரையர்  
வெ எழுத்தில் பட்டப்பெயர்கள்  
வெக்காலியார்
வெங்களபர்,
வெங்களப்பர்
வெங்கிராயர்
வெட்டுவராயர்
வெட்டுவார்,
வெட்டுவர்,
வெட்டர்
வெண்டர்,
வென்றார்
வெண்டதேவர்,
வெண்டாதேவர்
வெண்ணுமலையார்,
வெண்ணுமலையர்
வெள்ளங்கொண்டார்
வெள்ளடையார்.
வெள்ளடையர்
வெள்ளதேவர்
வெள்ளப்பனையர்
வெள்ளாளியார்,
வெள்ளாணியார்
வெற்றியர்,
வெறியர்  
வே எழுத்தில் பட்டப்பெயர்கள்
வேங்கைப்பிரியர்,
வேங்கைப்பிலியர்
வேங்கைராயர்,
வேங்கையன்
வேங்கையாளியார்,
வேட்கொண்டார்
வேட்ப்பிரியர்
வேணாடர்
வேணுடையார்,
வேணுடையர்
வேம்பராயர்
வேம்பையன்
வேம்பர்
வேம்பாண்டார்
வேளாண்டார்
வேளார்
வேளாளியார்,
வேளாட்சியார்
வேளுடையார்,
வேளுடையர்
வேளுரார்,
வேளுரர்
வேள்
வேள்ராயர்  
வை  
வைகராயர்,
வையராயர்
வைதும்பர்,
வைதுங்கர்,
வைதும்பராயர்,
வைராயர்,  
</div>
# கள்ளர்

## இதனையும் காண்க

- குற்றப் பரம்பரைச் சட்டம்
# சேண்டப்பிரியர்

**சேண்டப்பிரியர்** (Sendapiriyar) என்பது கள்ளர் சாதியில் உள்ள ஒரு குழுவினரின் பட்டம் ஆகும். சேண்டப்பிரியர் மற்றும் சேண்டாப்பிரியர் என்பன வேறு வேறு பட்டங்கள் என சிலரும் ஒரே பட்டம் பேச்சு வழக்கில் மாறிவிட்டது என சிலரும் கூறிகின்றனர். மேலும் செயம்கொண்டபிரியர் (வெற்றி கொள்பவர் ) என்பதே திரிந்து சேண்டப்பிரியர் என்றானதாக சிலர் கூறுகின்றனர். சேண்டப்பிரியர் பட்டம் கொண்டவர்கள் தஞ்சாவூரின் வடுவூர், மன்னார்குடி, சேண்டப்பிரியங்காடு, அய்யம்பேட்டை ஆகிய பகுதிகளில் காணப்படுகின்றனர்.
# சிதம்பரம் திருச்சித்ரகூடம் கோவிந்தராஜன் கோயில்

**சிதம்பரம் திருச்சித்ரகூடம் கோவிந்தராஜன் கோயில்** என்பது 108 வைணவத் திருத்தலங்களில் ஒன்றாகும். இக்கோயில் சிதம்பரம் நடராசர் கோயிலின் உள்ளே அமைந்துள்ளது.
# சிதம்பரம் திருச்சித்ரகூடம் கோவிந்தராஜன் கோயில்

## தல வரலாறு

ஒருமுறை கயிலாயத்தில் சிவனும் பார்வதியும் நடனம் புரிந்தனர். அதில் யார் சிறந்தவர் என பார்வதி ஒரு போட்டி வைத்து தெரிந்து கொள்ளலாம் என அனைத்து தேவர்களையும் அழைத்தாள். அனைவரும் சிவன் வென்றார் என்றனர். உடனே பார்வதி திருமாலை வேண்டினாள். மனம் இறங்கி திருமால் இப்போட்டியில் கலந்து கொண்டார். சிவன் ஊர்த்துவ தாண்டவம் ஆடினார். பார்வதி பெண் என்பதால் அவளால் ஆடமுடியாமல் வெட்கி நின்றாள். அதனால் திருமால் சிவனே இப்போட்டியில் வென்றார் என்றார். இதைக்கேட்ட கோபத்தில் பார்வதி காளியாகி ஓட அவளை தடுக்க சிவன் ஊர் எல்லையில் படுக்க, காளி சிவனின் மார்பில் மிதித்து கோபம் தணித்தாள். கோபம் தணிந்த பார்வதியும், சிவனும் திருமாலை சிவனின் சந்நிதிக்கு எதிரில் குடிகொள்ளுமாறு வேண்டிக்கொண்டனர்.
# சிதம்பரம் திருச்சித்ரகூடம் கோவிந்தராஜன் கோயில்

## சன்னதிகள்

இக்கோவிலில் சீதை, இராமர், இலக்குமணன், ஆஞ்சநேயர், புண்டரீகவல்லி தாயார் ஆகியோருக்கு சந்நிதிகள் உள்ளன.
# சிதம்பரம் திருச்சித்ரகூடம் கோவிந்தராஜன் கோயில்

## வழிபட்டோர்

சிவன், பார்வதி, நந்தி, வாசுகி, கைலாயத்தில் உள்ளவர்கள்
# சிதம்பரம் திருச்சித்ரகூடம் கோவிந்தராஜன் கோயில்

## பிரம்மா

திருமாலின் நாபிக்கமலத்தில் பிரம்மா அமர்ந்தபடி இல்லாமல் நின்றபடி உள்ள அமைப்பு வித்தியாசமானது.
# எக்ஸ்-மென் 3

**எக்ஸ்-மென்: தி லாஸ்ட் ஸ்டாண்ட்** (X-Men: The Last Stand) என்பது 2006 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து மார்வல் மகிழ்கலைக் கொம்பனி, ராட்பேக்-டூன் என்டர்டெயின்மென்ட், இங்கெனியஸ் பிலிம் பார்ட்னர்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  
லாரன் ஷல்லர் டோனர், அவி ஆராட் மற்றும் ரால்ப் விண்டேர் ஆகியோர் தயாரிக்கும் இந்த திரைப்படத்தை பிரெட் ரட்னர் என்பவர் இயக்க, ஹியூ ஜேக்மன், ஹாலே பெர்ரி, இயன் மெக்கெல்லன், பாம்கே ஜான்சென், அண்ணா பகுய்ன், கெல்சி கிராமர், ஜேம்ஸ் மார்ஸ்டன், ரெபேக்கா ரோமெயின், சான் ஆஷ்மோர், ஆரோன் ஸ்டான்போர்ட், வின்னி ஜோன்ஸ், டானியா ராமிரெஸ், மைக்கேல் மர்பி ஷோஹ்ரே அக்தாஷ்லூ, பேட்ரிக் ஸ்டீவர்ட் மற்றும் பென் போஸ்டர் போன்ற பலர் நடித்துள்ளார்கள்.  
எக்ஸ்-மென்: தி லாஸ்ட் ஸ்டாண்ட் படம் மே 26, 2006 அன்று வெளியானது. இது உலகளவில் சுமார் 459 மில்லியனை வசூலித்தது, இது 2006 ஆம் ஆண்டில் அதிக வசூல் செய்த ஏழாவது படமாகவும் மற்றும் எக்ஸ்-மென் திரைப்படத் தொடர்களில் அதிக வசூல் செய்த படமும் ஆகும். இந்த திரைப்படத்தின் தொடர்சியாக எக்ஸ்-மென்: ஃபர்ஸ்ட் கிளாஸ் என்ற படம் 2011 ஆம் ஆண்டு வெளியானது.
# ஆனந்து விகார் முனையத் தொடருந்து நிலையம்

**ஆனந்து விகார் தொடருந்து முனையம்** இந்தியத் தலைநகரான தில்லியின் கிழக்கு தில்லி மாவட்டத்திலுள்ள ஆனந்து விகார் என்ற இடத்தில் உள்ளது. இது இந்திய ரயில்வேயின் வடக்கு ரயில்வே கோட்டத்திற்கு உட்பட்டது.  
இது 2009-ஆம் ஆண்டில் டிசம்பர் பத்தொன்பதாம் நாளில் தொடங்கிவைக்கப்பட்டது.
# ஆனந்து விகார் முனையத் தொடருந்து நிலையம்

## மேலும் பார்க்க

- புது தில்லி தொடருந்து நிலையம்
- தில்லி சந்திப்பு தொடருந்து நிலையம்
- ஹசரத் நிசாமுதீன் தொடருந்து நிலையம்
- தில்லி சராய் ரோகில்லா தொடருந்து நிலையம்
- தில்லி சப்தர்ஜங் தொடருந்து நிலையம்
- தில்லி மெட்ரோ
# திருநீரகம் உலகளந்த பெருமாள் திருக்கோயில்

**திருநீரகம் உலகளந்த பெருமாள் திருக்கோயில்** 108 வைணவத் திருத்தலங்களில் ஒன்றாகும். இது காஞ்சிபுரம் மாவட்டத்தில் திருநீரகம் எனும் ஊரில் அமைந்துள்ளது. இது காஞ்சி உலகளந்த பெருமாள் கோயிலின் உள்ளே அமைந்துள்ள நான்கு திவ்ய தேசங்களிலும் ஒன்றாகும். பெருமாளின் மங்களாசாசனம் பெற்ற 108 திவ்ய தேசங்களில் இது 47 வது திவ்ய தேசம் ஆகும்.
# திருநீரகம் உலகளந்த பெருமாள் திருக்கோயில்

## தலச் சிறப்பு

இத்தலத்தில் உள்ள உலகளந்த பெருமாள் வலது கால் ஊன்றி இடது கால் தூக்கிய நிலையில் இருப்பது காண்பதற்கரிய சிறப்பாகும். இக்கோயிலின் எதிரில் உள்ள ஆஞ்சநேயர் சதுர்புஜத்துடன் கையில் சங்கு, சக்கரத்துடன் அருள்பாலிக்கிறார்.
# திருநீரகம் உலகளந்த பெருமாள் திருக்கோயில்

## தல வரலாறு

"நீரகத்தாய்" என்று பாடலில் முதற்சொல்லாகவே திருமங்கையாழ்வாரால் மங்களாசாசனம் செய்யப்பட்ட இந்த "திருநீரகம்' முற்காலத்திலே எங்கிருந்ததென இதுவரை யாருக்கும் தெரியவில்லை. உற்சவரே மூலவரின் இடத்திலிருந்து அருள்பாலிக்கிறார். பெருமாள் நீர்மைத் தன்மை கொண்டவன். நீரிடை மீனாக அவதாரம் செய்தவன். நீர் மேல் அமர்ந்து அதையே இருப்பிடமாக கொண்டவன். பிரளய காலத்தின் போது இந்த பூமி நீரால் சூழ, அதன் மீது ஆலிலை கண்ணனாக மிதப்பவன். எனவே பெருமாளை நீரகத்தான் என திருமங்கையாழ்வார் மங்களாசாசனம் செய்துள்ளார். ஆனால் இந்த தலம் எங்கிருந்தது என்று மட்டும் அவர் யாருக்கும் சொல்லவில்லை. திருமங்கையாழ்வார் மங்களாசாசனம் செய்ய இங்கு எழுந்தருளிய போது இந்த மூன்று தலங்களும் "திருஊரகத்துடன்' வந்து விட்டதா?. அல்லது வெவ்வேறு இடங்களில் இந்த திவ்ய தேசங்களை மங்களாசாசனம் செய்தாரா? அல்லது எந்த காலச்சூழ்நிலையில் இந்த மூன்று திவ்ய தேசங்கள் இங்கு வந்தது என்றும் கண்டுபிடிக்கப்படவில்லை.
# திருநீரகம் உலகளந்த பெருமாள் திருக்கோயில்

## மங்களாசாசனம்

திருமங்கையாழ்வாரால் ஒரு பாடலில் மட்டும் பாடல் பெற்றது.  
<poem>
**நீரகத்தாய்** நெடுவரையினுச்சி மேலாய்
நிலாத்திங்கள் துண்டத்தாய் நிறைந்த கச்சி
ஊரகத்தாய் ஒண்துரை நீர் வெஃகாவுள்ளாய்
உள்ளுவா ருள்ளத்தாய் உலகமேத்தும்
காரகத்தாய் கார்வானத்துள்ளாய் கள்வா
காமருபூங் காவிரியின் தென்பால் மன்னு
பேரகத்தாய் பேராதென் நெஞ்சினுள்ளாய்
பெருமானுன் திருவடியே பேணினேனே
- திருநெடுந்தாண்டகம்
</poem>
# தில்லைவிளாகம் வீரகோதண்டராமர் கோயில்

**தில்லைவிளாகம் வீரகோதண்டராமர் திருக்கோயில்** திருவாரூர் மாவட்டத்தில் அமைந்துள்ள பழைமையான வைணவத் திருக்கோயில்.
# தில்லைவிளாகம் வீரகோதண்டராமர் கோயில்

## தலவரலாறு

பொ.ஊ. 1862-ஆம் ஆண்டு வேலுத்தேவர் எனும் பக்தர் கனவில் கண்டவாறு குளம் வெட்டியபோது புதைந்திருந்த பழைமையான திருக்கோயில் தெரியவந்தது. கார்த்திகை மாதம் 12 ஆம் தேதி பதினான்கு தெய்வத்திருவுருவங்கள் வெளிப்பட்ட திருத்தலம். 1905 ஆம் ஆண்டுகுப் பிறகு இக்கோயில் விரிவாக்கம் செய்யபட்டது.  
உ. வே. சாமிநாதைய்யர் இத்திருத்தலத்தையே ஆழ்வார்களால் மங்களாசாசனம் செய்யப்பட்ட திருச்சித்ரகூடம் திருத்தலமாகக் கருதினார் எனக்கூறப்படுகின்றது.
# தில்லைவிளாகம் வீரகோதண்டராமர் கோயில்

## பஞ்சராமர் தலம்

பஞ்சராமர் தலங்களில் இதுவும் ஒன்றாகும்.
# எக்ஸ்-மென்: ஃபர்ஸ்ட் கிளாஸ்

**எக்ஸ்-மென்: ஃபர்ஸ்ட் கிளாஸ்** (X-Men: First Class) என்பது 2011 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து மார்வெல் மகிழ்கலை, டூன் என்டர்டெயின்மென்ட், இங்கெனியஸ் பிலிம் பார்ட்னர்ஸ், பேட் ஹாட் ஹாரி புரொடக்ஷன்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  
இது எக்ஸ்-மென் திரைப்படத்தின் ஐந்தாவது படமாவும் எக்ஸ்-மென் ஆரிஜின்ஸ்: வோல்வரின் என்ற திரைப்படத்தின் தொடர்ச்சியாகவும் வெளியானது. லாரன் ஷல்லர் டோனர், சைமன் கின்பெர்க், அவி ஆராட் மற்றும் ரால்ப் விண்டேர் ஆகியோர் தயாரிக்கும் இந்த திரைப்படத்தை மத்தேயு வான் என்பவர் இயக்க, ஜேம்ஸ் மாக்கவோய், மைக்கல் பாஸ்பெந்தர், ஜனவரி ஜோன்ஸ், ஒலிவர் பிளாட், கெவின் பேகன் மற்றும் ரோஸ் பைரன் போன்ற பலர் நடித்துள்ளார்கள்.  
எக்ஸ்-மென்: ஃபர்ஸ்ட் கிளாஸ் படம் ஜீக்பீல்ட் தியேட்டரில் மே 25, 2011 அன்று திரையிடப்பட்டது, மற்றும் ஜூன் 3, 2011 அன்று ஐக்கிய அமெரிக்காவில் வெளியிடப்பட்டது. இந்த படம் வசூல் ரீதியாக மிகப்பெரிய வெற்றி அடைந்தது. இது திரைப்படத் தொடரில் அதிக வசூல் செய்த ஏழாவது படமாகவும் விமர்சகர்களிடமிருந்து நேர்மறையான விமர்சனங்களையும் பெற்றது. அதன் நடிப்பு, திரைக்கதை, இயக்கம், அதிரடி காட்சிகள் மற்றும் இசை ஆகியவற்றிக்கு பார்வையாளர்களிடம் நல்ல விமர்சனம் பெறப்பட்டது. இந்த திரைப்படத்தை தொடர்ந்து எக்ஸ்-மென்: இடேசு ஒஃப் பியூச்ச ஃபாசுற்று (2014), எக்ஸ்-மென்: அப்போகலிப்ஸ் (2016), எக்ஸ்-மென்: டார்க் பீனிக்ஸ் (2019) போன்ற திரைப்படங்கள் வெளியானது.
# வோல்வரின்-2

**வோல்வரின்** (The Wolverine) என்பது 2013 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான வால்வரின் என்ற ஒரு கற்பனை கதாபாத்திரத்தை மையமாக வைத்து மார்வெல் மகிழ்கலை, டி.எஸ்.ஜி என்டர்டெயின்மென்ட் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  
இந்த திரைப்படம் 2009 ஆம் ஆண்டு வெளியான வோல்வரின் என்ற திரைப்படத்தின் தொடர்சியாக வெளியானது. ஜேம்ஸ் மங்கோல்ட் என்பவர் இயக்கும் இந்த திரைப்படத்தில் ஹியூ ஜேக்மன், ஹிரோயுகி சனாடா, தாவோ ஒகமோட்டோ, ரிலா புகுஷிமா, பாம்கே ஜான்சென், வில் யூன் லீ மற்றும் ஸ்வெட்லானா கோட்செங்கோவா போன்ற பலர் நடித்துள்ளார்கள்.  
வால்வரின் என்ற படம் 24 ஜூலை 2013 அன்று வெளியாகி விமர்சகர்களிடமிருந்து பொதுவாக நேர்மறையான விமர்சனங்களைப் பெற்று உலகளவில் 414 மில்லியன் வசூலித்தது. இது படம் எக்ஸ்-மென் திரைப்படங்களில் அதிக வசூல் செய்த ஐந்தாவது படம் ஆகும். இந்த திரைப்படத்தை தொடர்ந்து லோகன் என்ற படம் 3 மார்ச் 2017 அன்று வெளியானது.
# தில்லி சராய் ரோகில்லா தொடருந்து நிலையம்

**தில்லி சராய் ரோகில்லா** தொடருந்து நிலையம் தில்லியில் உள்ளது. இது தில்லி சந்திப்பில் இருந்து 4 கி.மீ தொலைவில் உள்ளது. இதை இந்திய ரயில்வேயின் வடக்கு ரயில்வே கோட்டத்தினர் இயக்குகின்றனர்.
# தில்லி சராய் ரோகில்லா தொடருந்து நிலையம்

## மேலும் பார்க்க

- புது தில்லி தொடருந்து நிலையம்
- தில்லி சந்திப்பு தொடருந்து நிலையம்
- ஹசரத் நிசாமுதீன் தொடருந்து நிலையம்
- தில்லி சப்தர்ஜங் தொடருந்து நிலையம்
- ஆனந்து விகார் முனையத் தொடருந்து நிலையம்
- தில்லி மெட்ரோ
# லாகோர்தியா வானூர்தி நிலையம்

**லாகோர்தியா வானூர்தி நிலையம்** (*LaGuardia Airport*, ) ஐக்கிய அமெரிக்காவின் நியூயார்க் நகரத்தின் குயின்சு பரோவின் வடபகுதியில் அமைந்துள்ள வானூர்தி நிலையமாகும். குயின்சு பரோவின் கிழக்கு எல்ம்ஹர்ஸ்ட்டுப் பகுதியில் *பிளஷிங் விரிகுடா* மற்றும் *பௌவரி விரிகுடா* நீர்நிலைகளை அடுத்து அமைந்துள்ளது. *அசுடோரியா*, *ஜாக்சன் ஹைட்சு* ஆகிய குயின்சு சுற்றுப்புறங்களும் இதற்கு அண்மையில் உள்ளன.  
நியூயார் பெருநகரப் பகுதியில் அமைந்துள்ள ஜேஎஃப்கே பன்னாட்டு, லாகோர்தியா, மற்றும் நியூவர்க் லிபர்ட்டி பன்னாட்டு வானூர்தி நிலையங்கள் கூட்டாக ஐக்கிய அமெரிக்காவிலேயே மிகப்பெரும் வானூர்திநிலைய அமைப்பை ஏற்படுத்தியுள்ளன. இவை கூட்டாக பயணிகள் போக்குவரத்தில் உலகில் இரண்டாம் நிலையிலும் வானூர்தி இயக்கங்களில் முதலாவதாகவும் உள்ளன.  
2011இல் இந்த வானூர்திநிலையம் 24.1 மில்லியன் பயணிகளும் 2013இல் ஏறத்தாழ 26.7 மில்லியன் பயணிகளும் பயன்படுத்தியுள்ளனர்; இது ஆண்டுக்கு 6.6% வளர்ச்சியாகும்.  
இந்த நிலையம் டெல்டா ஏர்லைன்ஸ் நிறுவனத்திற்கு சேவை அச்சாக விளங்குகிறது. தவிர அமெரிக்கன் எயர்லைன்சிற்கும் அமெரிக்கன் ஈகிள் நிறுவனத்திற்கும் குவிய மையமாக உள்ளது.
# திருக்காழிச்சீராம விண்ணகரம் தாடாளன் கோயில்

**திருக்காழிச்சீராம விண்ணகரம் தாடாளன் (திரிவிக்கிரம நாராயணர்) திருக்கோயில்** 108 வைணவத் திருத்தலங்களில் ஒன்று. இத்திருத்தலம் சீர்காழியில் அமைந்துள்ளது. உரோமச முனிவர் தவமிருந்து பெருமாளின் திரிவிக்கிரம அவதாரக் காட்சி கண்ட திருத்தலம்.
# திருக்காழிச்சீராம விண்ணகரம் தாடாளன் கோயில்

## தலவரலாறு

மூலவர் திரிவிக்கிரமராக இடது காலைத் தலைக்கு மேல் தூக்கியபடியும் வலது கையை தானம்பெற்ற கோலத்திலும் இடக்கையை அடுத்த அடி எங்கே என ஒரு விரலைத் தூக்கியபடியும் அமைந்துள்ளார்.  
உற்சவர் தாடாளன் வைகுண்ட ஏகாதசியன்று மட்டுமே காட்சி தருகின்றார்.
# திருக்காழிச்சீராம விண்ணகரம் தாடாளன் கோயில்

## தலவரலாறு

### சிறப்பு

திரிவிக்கிரம கோலத்தில் பெருமாள் ஒருபாதத்தை உயரத் தூக்கியபோது, பாதம் நோகுமே என்று அவரை பதக்கமாகத் தாயார் தாங்குவதாக மரபு. இத்திருத்தல தாயார் தரிசனம் காணும் பெண்கள் கணவரிடம் அன்பு காட்டுவர் என்பது தொன்நம்பிக்கை.